
Martfű Város Polgármesterétől

5435 Martfű, Szent István tér 1. Tel: 56/450-222; Fax: 56/450-853

E-mail: titkarsag@ph.martfu.hu
ELŐTERJESZTÉS
a gyermekjóléti és gyermekvédelmi feladatok ellátásáról szóló beszámolóhoz
Martfű Város Önkormányzata Képviselő-testületének 

2014. április 30-i ülésére

Előkészítette: Herczegné Horváth Eszter irodavezető

Véleményező: Pénzügyi, Ügyrendi és Városfejlesztési Bizottság,



Egészségügyi, Foglalkoztatási és Szociális Bizottság
Döntéshozatal: egyszerű többség 

Tárgyalás módja: nyilvános ülés

Tisztelt Képviselő-testület !
A gyermekek védelméről és a gyámügyi igazgatásról szóló 1997. évi XXXI. törvény 96. §.(6) bekezdése szerint a települési önkormányzat a gyermekjóléti és gyermekvédelmi feladatok ellátásáról minden év május 31-éig átfogó értékelést készít, és a képviselő-testület általi megtárgyalást követően megküldi a gyámhatóságnak. 

A beszámolóhoz megkértük a martfűi nevelési-oktatási intézményeket, hogy adjanak tájékoztatást a  gyermekvédelmi területen az intézményük helyzetéről. Felkértük a Jász-Nagykun-Szolnok Megyei Kormányhivatal Szolnoki Járási Hivatal Járási Gyámhivatal Martfűi Kirendeltségét, hogy a 2013. évre a gyámhatóság tevékenységére vonatkozóan szolgáltasson adatokat. 
A beszámoló tartalmazza Martfű Város Önkormányzata Gyermekjóléti és Szociális Szolgáltató központ 2013. évi tevékenységének átfogó beszámolóját és az érintett intézmények beszámolóit.
Kérem a Tisztelt Képviselő-testületet a beszámoló és az alábbi határozati javaslat elfogadására. 
Határozati javaslat: 

Martfű Város Önkormányzat Képviselő-testülete 
…/2014.(….) Ö. határozat 
a gyermekjóléti és gyermekvédelmi tevékenységről
Martfű Város Önkormányzatának Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény 96. §.(6) bekezdésében rögzített szabályozásnak eleget téve megtárgyalta a gyermekjóléti és gyermekvédelmi feladatok ellátásáról szóló beszámolót, melyet jóváhagyólag elfogad. 
A Képviselő-testület elismerését és köszönetét fejezi ki az e területen dolgozók munkájáért. 

Erről értesülnek: 

1. Jász-Nagykun-Szolnok Megyei Kormányhivatal 

2. Valamennyi képviselő helyben 

3. Művelődési és Szociális Iroda vezetője 

4. Martfű Város Önkormányzata Gyermekjóléti és Szociális Szolgáltató Központ vezetője 

5. Szolnok Járási Gyámhivatal 

Martfű, 2014. április 22.

